**להגנת זכויות הפליטים! למען המהפכה הערבית! תבוסה ללאומנות האיחוד-אירופית והאימפריאליזם!**

***מכתב פתוח לכל הארגונים המהפכניים והפעילים למען קמפיין הסולידריות הבינלאומי!***

*מאת הזרם הקומוניסטי המהפכני העולמי (RCIT), מאי, 22, 2016,* [*www.thecommunists.net*](http://www.thecommunists.net)

חברים, אחים ואחיות!

אנו חיים בתקופה בה כוחות הריאקציה מתחזקים יותר ויותר. ממשלות אימפריאליסטיות באיחוד האירופי מקימות חומות למניעת כניסתם של פליטים לשטחי היבשת ולהגבלת תנועתם של אלה שכבר נכנסו. כל אלה מצטרפים ומעצימים את ההתנכלות המאורגנת לאותם פליטים שניצלו מהתופת. ממשלות אלה פועלות בחסות "חוקי חירום" אנטי-דמוקרטיים תוך שהן שקועות במלחמות בצפון אפריקה ובמזרח התיכון.

במקביל, כוחות ציוניים פתחו במתקפה באירופה להוצאה מחוץ לחוק והתנכלות לפעלים אשר מביעים הזדהות עם המאבק הפלסטיני לשחרור לאומי. זאת בזמן שכוחות הימין הגזעני מגיעים להישגים משמעותיים בבחירות.

במדינות ערב, הכוחות המהפכניים נמצאים כעת בעמדת התגוננות בעוד המעצמות הגדולות - ארצות הברית, האיחוד האירופי ורוסיה) מנסות לחסל את המהפכה הסורית כשכל האמצעים כשרים. מדינת האפרטהייד הגזענית, ישראל, ממשיכה למחוץ בכוח ברוטלי את המאבק את הצעירים הפלסטינים הגיבורים.

לבושתנו כאנשי שמאל, כוחות רפורמיסטיים שמאליים כמו המפלגה הסטליניסטית לשעבר, *מפלגת השמאל האירופי*, ( כמו גם PCF בצרפת, די לינקה בגרמניה, סיריזה ביוון וכו') מביעים תמיכה במתקפות מסוג זה או שאינם נוקפים אצבע לארגן את ההמונים נגד התוקפנות הריאצקיונית הזו. הדבר ממחיש שוב את הצורך הדחוף לאחד את המהפכנים האותנטיים ולחזק בכך את המאבק למען בנייתה של *מפלגה עולמית חדשה למען מהפכה סוציאליסטית*.

בתנאים הנוכחיים זוהי משימה דחופה עבור מהפכנים באירופה, אפריקה, המזרח התיכון ובכל רחבי העולם לאחד כוחות ולהיאבק כנגד המתקפה הקונטר-מהפכנית הזאת. מסיבה זו, הזרם המהפכני הקומוניסטי העולמי מציע לכל הארגונים והפעילים הפוליטיים המהפכניים להשיק קמפיין סולידריות משותף סביב הדרישות הבאות:

\* *להגנת המהפכה הערבית כנגד האויבים מבחוץ ומבפנים!* להפלת המשטרת הריאקציוניים בסוריה, מצרים, נסיכויות המפרץ ותוניסיה! להגנה על תימן כנגד התוקפנות הסעודית! להפיל את משטר האפרטהייד והאימפריאליזם הישראלי - נצחון לכוחות ההתנגדות הפלסטינית!

\* *למען סולידריות כלל עולמית עם המהפכה הסורית!* יש להמשיך במאבק עד לריסוק כל מנגנון מדינת הבעת'! לא להתערבות צבאית - לא של רוסיה ולא של נאט"ו! לא לשום הסדר בחסות המעצמות הגדולות! למען זכותו של העם הכורדי להגדרה עצמית! תבוסה לדאע"ש הריאקציוני!

\* *לא לתוקפנות ולמלחמות האימפריאליסטיות!* באפגניסטן, עיראק, תימן, לוב, מאלי וסומליה: תבוסה לכוחות האימפריאליסטיים של נאט"ו, רוסיה ובעלי בריתם המקומיים! אנו לצד כוחות ההתנגדות לפלישות האימפריאליסטיות, אך אין אנו מעניקים שום תמיכה *פוליטית* לכוחות לאומניים או אסלאמיסטיים!

\* *למען מאבק בלאומנות ובמיליטריזם באירופה!* לפתוח את הגבולות עבור הפליטים! לבטל את מצב החירום בצרפת! לא לפריסת כוחות הצבא ברחובות אירופה! למען הגנה על המהגרים המוסלמים כנגד גזענות אסלאמופובית! לא להפללת פעילי-סולידריות פרו-פלסטינית! למען חזית מאוחדת המונית של ארגוני ותנועות הפועלים והמהגרים לגירוש הכוחות הפשיסטיים מן הרחובות!

\* *שוויון זכויות למהגרים!* למען שכר שווה וזכויות אזרח שוות! שיוויון לשפות המהגרים והמיעוטים הלאומיים בחינוך ובשירות הציבורי! למען הקמתם של פרוייקטים של עבודות ציבוריות עבור כל הפליטים והמובטלים המקומיים! פועלים מקומיים ומהגרים - היאבקו יחדיו נגד אויבכם המשותף: המעמד השליט באיחוד האירופי, ברוסיה ובדיקטטורות של המזרח התיכון ואפריקה!

על המהפכנים להיכנס בדחיפות למאבק במסגרת ארגונים המוניים של מעמד הפועלים והמדוכאים - אפילו שהם מונהגים לעיתים קרובות על ידי כוחות רפורמיסטיים - על מנת להפעיל לחץ עליהם להצטרף למאבק למען דרישות אלה.

כמובן, שבתור מרקסיסטים, אנו משלבים חזון ממוקד זה יחד עם נקודת מבט סוציאליסטית הנאבקת למען הפלתם המהפכנית של המשטרים הקפיטליסטיים ולמען הקמתן של רפובליקות פועלים ואיכרים.

אם את/ה מסכימים עם עיקרי העמדות ונקודות המבט המהפכניות במסמך זה, אנו מבקשים ממך בכל לשון של בקשה ליצור עמנו קשר על מנת לדון ולהחליט ביחד כיצד להקים את הקמפיין הזה. לדוגמה, יום הפליט הבינלאומי חל ב-20 ליוני. זו תהיה הזדמנות מצויינת ליום-פעולה בינלאומי.

אנו נשמח אם ארגונים ופעילים החולקים עמנו את השקפת העולם הכללית המובאת במכתב הפתוח הזה ליצור עמנו קשר ולשלוח לנו את הרעיונות והביקורת שלהם, על מנת שנוכל לנקוט בצעדים קונקרטיים של חילופי דברים ושיתוף פעולה: [**rcit@thecommunists.net**](mailto:rcit@thecommunists.net)

לזרם הקומוניסטי המהפכני העולמי תתי-קבוצות ופעילים הפרוסים בפקיסטן, סרי לנקה, תימן, תוניסיה, ישראל/פלסטין הכבושה, ברזיל, בריטניה, גרמניה, ארצות הברית ואוסטריה.

לעיון מעמיק יותר ברעיונות ה-RCIT יש להיכנס לאתר הארגון בכתובת: [www.thecommunists.net](http://www.thecommunists.net). אנו מבקשים להפנות את תשומת הלב במיוחד למסמכים הבאים:

\* גילוי דעת מהפכני 2016: <http://www.thecommunists.net/rcit/mayday-statement-2016/>

\* מכתב פתוח לכל הארגונים והפעילים המהפכנים: <http://www.thecommunists.net/rcit/open-letter-revolutionary-unity/>

\* החזון של ה-RCIT נמצא ב-[www.thecommunists.net/rcit-manifesto](http://www.thecommunists.net/rcit-manifesto)

כל אחד מן המסמכים הללו תורגם למספר שפות.